Na temelju članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20. i 5/21), Općinsko vijeće Općine Kalnik na 7. sjednici održanoj 26. svibnja 2022. donijelo je

**ODLUKU**

o davanju suglasnosti za provedbu ulaganja na području Općine Kalnik

**Projekt ulaganja u objekt Dječjeg vrtića „Kalnički jaglac“**

**Članak 1.**

Ovom Odlukom daje se suglasnost za provedbu ulaganja na području Općine Kalnik pod nazivom Projekt ulaganja u objekt Dječjeg vrtića „Kalnički jaglac“.

Projekt ulaganja u objekt Dječjeg vrtića „Kalnički jaglac“ realizira se u naselju Kalnik, koje je u sastavu Općine Kalnik.

**Članak 2.**

Ova suglasnost daje se u svrhu prijave ulaganja iz članka 1. ove Odluke na Poziv za prijavu projekata usmjerenih na poboljšanje materijalnih uvjeta u dječjim vrtićima u 2022. godini, koji objavljuje Središnji državni ured za demografiju i mlade unutar Programa podrške poboljšanju materijalnih uvjeta u dječjim vrtićima u 2022. godini, te se njome ovlašćuje Općina Kalnik za prijavu na poziv radi ostvarivanja bespovratne potpore.

Za podnositelja prijave na poziv ovlašćuje se općinski načelnik Općine Kalnik.

**Članak 3.**

Projekt ulaganja u objekt Dječjeg vrtića „Kalnički jaglac“ usklađen je s Strateškim razvojnim programom Općine Kalnik za razdoblje 2018. – 2027. godine („Službeni glasnik Koprivničko-križevačke županije“ broj 16/19), strateška mjera 2.2.1.

**Članak 4.**

Ova Odluka stupa na snagu danom donošenja i objavit će se na službenoj internetskoj stranici Općine Kalnik.

**OPĆINSKO VIJEĆE**

**OPĆINE KALNIK**

KLASA: 601-04/22-01/02

URBROJ: 2137-23-22-1

Kalnik, 26. svibnja 2022.

**PREDSJEDNICA:**

Olinka Gjigaš